(ЕС) 2019/1700 е на територията на държавата членка.
 2. За променливите, които се отнасят за посочените в приложението домакинства, информацията се събира за домакинствата, при които поне един член на възраст от 16 до 74 години пребивава на територията на държавата членка.
 3. За променливите, които се отнасят за посочените в приложението физически лица, информацията се събира за лицата на възраст от 16 до 74 години, които пребивават на територията на държавата членка.
 4. Предоставянето на информация за лицата под 16 или над 74 години не е задължително.
 5. Данните за област „Използване на информационни и комуникационни технологии“ се събират за извадка от домакинства или за извадка от физически лица, принадлежащи към домакинства, като единици на наблюдение.
 Член 5
 Референтен период и дата
 1. Референтният период за събиране на статистически данни за подробната тема „Взаимодействие с публични органи“ обхваща трите последни тримесечия на 2021 г. и първото тримесечие на 2022 г.
 2. Референтният период за събиране на статистически данни по подробните теми „Свързване към интернет от всяка точка“ и „Ефект от използването“ е последният път, когато респондентът е извършил тази дейност.
 3. За всички други подробни теми към темата „Участие в информационното общество“ референтният период е първото тримесечие на 2022 г.
 4. Референтната дата се определя като времето на първото интервю (ДД/ММ/ГГГГ).
 Член 6
 Период на събиране на данни
 За данните, предоставени пряко от респондентите, периодът на събиране на данни е второто тримесечие на 2022 г.
 Член 7
 Общи стандарти за редактиране, импутация и оценяване на данните
 1. При липсващи, невалидни или несъгласувани сведения данните се импутират, моделират или претеглят.
 2. Процедурата, прилагана за данните, запазва вариацията и корелацията между променливите. Методите, които включват „компоненти на грешка“ в импутираните стойности, са за предпочитане пред тези, с които просто се импутира една прогнозна стойност.
 3. Методите, които вземат предвид структурата или други характеристики на съвместното разпределение на променливите, са за предпочитане пред пределния или едновариантния подход.
 Член 8
 Срок и стандарти за предаване на информацията
 1. Държавите членки предават окончателните данни на Комисията (Евростат) до 5 октомври 2022 г. Данните се предават под формата на файлове с микроданни, с подходящи тегла. Данните трябва да са били напълно проверени и валидирани съгласно стандарта за обмен на статистически данни и метаданни; те се предават чрез единната входна точка за данни, така че Комисията (Евростат) да може да извлича данните с помощта на електронни средства. Данните трябва да са съобразени с правилата за валидиране според определената от кодовете и филтрите спецификация на променливите, както е описано в приложението.
 2. В рамките на 3 месеца, считано от крайния срок за предаване на микроданните, държавите членки предоставят метаданните на Комисията (Евростат) в определената от нея стандартна структура на метаданните. Метаданните се предоставят чрез единната входна точка за данни, така че Комисията (Евростат) да може да извлича данните с помощта на електронни средства.
 Член 9
 Подробни изисквания за докладите за качеството и съдържание на тези доклади
 1. Държавите членки предават на Комисията (Евростат) годишен доклад за качеството за област „Използване на информационни и комуникационни технологии“.
 2. В